LEIRIKIRJE HIEKKA 2017 -LEIRI

KÄYKÄÄ LÄPI NUOREN KANSSA YHDESSÄ!

Lähtö:

Sunnuntai 2.7.:

Kittilästä kohti Lohtajaa lähdemme sunnuntai aamuna Kittilän paloasemalta noin klo 7:00. Toiveena olisi, että nuoret saapuvat paikalle varttia vaille. Pyrimme saapumaan leiripaikalle 14:00–15:00.

Paluu tapahtuu Lauantaina 8.7.

Lähdemme Lohtajalta 12:00–13:00 aikaan ja olemme Kittilään saavumme 20:00-21:00.

VARUSTELUETTELO:

* **Retkipatja** **tai makuualusta**
* **Makuupussi/**peitto ja pussilakana (emme majoitu teltoissa joissa on teltan lämmitys mahdollisuutta joten lämmin makuupussi on suositeltavaa)
* **Tyyny ja tyynyliina**
* **Ruokailuvälineet** (esimerkiksi: muoviset retkiastiat; lautanen, lusikka, haarukka, veitsi, muki)
* Ulkokengät muutkin kuin crocksit, suosittelemme lenkkareita
* Vaatetusta tarpeen mukaan (Hellettä ajatellen, mutta myös lämpimiä vaatteita) + vaihtovaatteita
* Peseytymistarvikkeet, hammasharja ja tahna
* Rahaa. Leirillä toimii kokoleirin ajan kanttiini, josta nuoret voivat käydä ostamassa jäätelöä ja herkkuja.
* Uimapuku + pyyhe
* Muovipussi tai kangas pussi (pyykkiä varten)
* Pientä matkaevästä voi ottaa mukaan.
* Puhelimen lisäksi muista ottaa laturikin mukaan! (puhelinta pääsee lataamaan esimerkiksi leirin kanttiinissa)
* Jos käytät lääkkeitä, ota ne mukaan ohjeineen ja muista kertoa ohjaajalle niiden käyttöohjeet.
* Hyttysmyrkky, aurinkovoide, taskulamppu ja varaparistot, muistiinpanokansio johon kurssimonisteet saa laitettua, kynä ja paperia.
* KELA kortti
* Arvotavaraa, helposti särkyvää tai katoavaa tavaraa ei kannata ottaa mukaan. Henkilö on itse vastuussa tavaroistaan.

Lisätietoa Leiristä:

|  |  |
| --- | --- |
| Lohtaja | Lohtaja sijaitsee Keski-Pohjanmaahan kuuluvassa Kokkolan seutukunnassa. Lohtajan, Kälviän ja Ullavan valtuustot päättivät kuntaliitoksesta Kokkolan kanssa 3.12.2007, ja liitos astui voimaan 1.1.2009. Uuden kaupungin nimeksi tuli Kokkola, ja sillä on yli 45 000 asukasta. Kunnassa asui aiemmin 2 791 ihmistä ja sen pinta-ala oli 807,95 km2  Lohtaja tunnetaan ennen kaikkea Vattajanniemellä sijaitsevasta laajasta lentohiekka-alueesta ja sen hiekkarannasta, josta suurin osa on puolustusvoimien käytössä harjoitus- ja ampuma-alueena. Niemen kärjessä lyhyen pengertien päässä on Ohtakarin saari, missä sijaitsee vanha kalastajakylä kalastusmuseoineen, kalasatama, nykyään näkötornina toimiva *pooki*, vanha jatulintarha sekä seurakunnan ylläpitämä leirikeskus. Saaressa kävijöiden rituaaleihin kuuluu kiven heittäminen leirikeskuksen alueella sijaitsevaan kivikasaan.  Lohtajan Viirretjoelta, Alaviirteeltä löytyi vuonna 1930 noin 70 cm pitkä mammutin reisiluun pala, joka on arvioitu yli 24 000 vuoden ikäiseksi. |
| Paikka | Leirin keskuspaikkana toimii Lohtajan harjoitus- ja ampuma-alue. |
| Leiripäällikkö | Lapin Pelastusliitto ry:n varapuheenjohtaja Seppo Jänkälä |
| Kurssit | AKU 1 TAKU 2 RYHMÄNJOHTAJA  AKU 2 TAKU 3 TULITAISTELIJA  TAKU 1 TAKU 4 ENSIAPUJATKOKURSSI    ACTION KURSSI |
|  |  |

|  |  |  |
| --- | --- | --- |
| Leiritunniste | Leiriläisille jaetaan leirillä ilmoittautumisen yhteydessä tunnisteet. Leiritunniste tulee olla esillä koko leirin ajan. | |
| Vierailupäivä | Leiriläisten vanhemmilla ja muilla kiinnostuneilla on mahdollisuus vierailla leirialueella keskiviikkona 6.7. klo 12-18 välisenä aikana. Vierailijoilla on mahdollista ostaa leirin kanttiinista ruokalippuja, joilla saa lounaan leirin ruokalasta. | |
| Vakuutukset | Vakuutus on VPK:n puolesta jokaisella VPK:n nuorella | |
| Nettisivut | Leirille on avattu facebook sivut. Siellä, sekä suurleirisivulla www.lohtaja2018.fi tiedotetaan leiritapahtumista ja julkaistaan valokuvia. | |
| Ruokailu | Leirin aikana järjestetään ruokailut viikko-ohjelman mukaisesti. Ruokailut koulutuksen aikana on omien kurssien mukana, muutoin palokunnittain. Ruokailuvälineitä ei ole järjestetty leirin toimesta. | |
| Allergiat | Leiriläisen allergiat ja lääkitykset tms. tulee ilmoittaa kouluttajille. | |
| Hygienia | Käsienpesusta tulee huolehtia leirin aikana säännöllisesti. Leirin puolesta on järjestetty suihkutilat ja niitä tulee käyttää leirin aikana säännöllisesti. | |
| Kanttiini | Leirillä toimii koko viikon ajan kanttiini, josta on ostettavissa limsaa, karkkia, jäätelöä yms. Kannattaa siis varata hieman käteistä rahaa mukaan. (Kortin pitäisi myös toimia mutta varautukaa ottamaan käteistäkin mukaan!) | |
| Turvallisuus | Leirin aikana toimii vartiointi ja leirisairaala joka päivystää koko leirin ajan 24/7. | |
| Majoitus | Leiriläiset majoittuvat telttoihin. Palokunnat vastaavat omasta majoituksesta ja jokaisessa teltassa tulee olla täysi-ikäinen vastuuhenkilö. |

Tervetuloa leirille!

KITTILÄN VPK:N VASTUUHENKILÖINÄ LEIRILLÄ TOIMII TEEMU HILTUNEN. TEEMU SAAPUU LEIRILLE ITSE MAANANTAINA JOHON ASTI VASTUULISENA ON SAMUEL KORHONEN JOKA HUOLEHTII MATKASTA LOHTAJALLE.

VANHEMMAT JA NUORET, TALLENTAKAA VIIMEISTÄÄN NYT NUMEROMME PUHELIMEENNE

045 232 5561 TEEMU HILTUNEN

040 756 2011 SAMUEL KORHONEN

MEIDÄN KAUTTAMME SAATTE NUORET LEIRIN AIKANA KIINNI, JOS HEILLÄ ESIMERKIKSI LOPPUU PUHELIMISTA AKKU.

JOS JÄÄ KYSYMYKSIÄ, KYSYKÄÄ!

Leirin 10. kultaista sääntöä

Pidetään yhdessä hauska ja hyvä leiri.

Noudatetaan kaikkia samoja yhteisiä sääntöjä, jotta kaikilla on mukava olla leirillä.

1§ Rehellisyys on hyveemme

* älä koske toisen omaisuuteen ilman lupaa, nimikoi omat tavarasi ja huolehdi niistä hyvin
* palauta löytötavarat ohjaajille

2§ Käyttäydymme siististi ja rehdisti

* käyttäydy hyvien tapojen mukaisesti, muista kiittää ruoasta
* sisätiloissa ei kuljeta lakki päässä

3§ Tulen tekoa on rajoitettu

* grillaaminen, ruuanlaitto ja avotulen teko vain niille varatuissa paikoissa
* kamiinaa saa lämmittää vain tuliluvan saaneessa teltassa
* tulilupaa varten teltassa täytyy olla alkusammutusväline, toimiva palovaroitin, taskulamppu, palokäsineet sekä kipinävuorot sovittuna. Lisäksi kamiinan ympärillä tulee olla suojaverkko ja kamiinan alla paloturvallinen alusta, jonka päällä kamiina pysyy hyvin pystyssä (pelti, tiiliä, yms.)

4§ Uimaan vain sallittuna aikana

* uimaan mennään vain ohjaajan luvalla ja uimataitoisen valvojan valvomana

5§ Puhtaus on puoli ruokaa

* huolehdi omasta hygieniastasi, pese kädet ennen ruokailua ja aina wc-käynnin jälkeen
* siivoa omat roskasi niille tarkoitettuihin astioihin

6§ Koulutus on osa leiriä

* mene ajoissa koulutustunneille ja noudata kouluttajien ohjeita ja määräyksiä
* anna toisille kurssilaisille työrauha

7§ Leirialueelta ei saa poistua ilman lupaa

* leirialueelta ei saa poistua ilman osaston vastuuhenkilön lupaa
* poistuessasi leirialueelta ja palatessasi takaisin, ilmoittaudu turvan toimistossa

8§ Alkoholia ja muita päihteitä emme tarvitse leirillä

* alkoholin tuominen leirille ja sen nauttiminen leirin aikana on ehdottomasti kielletty, turvalla on oikeus poistaa leiriltä tätä sääntöä rikkova henkilö
* tupakointi on sallittu vain tupakkapaikoilla, tupakointi on kielletty alle 18-vuotiailta

9§ Leirialueella on autolla ajaminen kielletty

* leirialueella saa ajaa vain ajoluvalla merkityllä autolla ja mönkijällä, teltta-alueella saa ajaa vain mönkijällä

**10§ Vietetään yhdessä hauska leiri**

* Leirillä kuuluu kaikilla olla mukavaa ja hyvää yhteistä aikaa. Kiusaaminen ja pahanteko leirillä ei ole sallittua.

**Sääntöjen toistuva tai vakava rikkominen aiheuttaa ylimääräistä tekemistä, ilmoittamisen omaan palokuntaan, ilmoittamisen huoltajalle tai ennenaikaisen kotiuttamisen leiriltä omakustanteisesti.**